CELEX: 62015TN0118
Language: hu
Date: 2015-03-06 00:00:00
Title: T-118/15. sz. ügy: 2015. március 6-án benyújtott kereset – Szlovénia kontra Bizottság

4.5.2015   
            
            
               HU
            
            
               Az Európai Unió Hivatalos Lapja
            
            
               C 146/41
            
         2015. március 6-án benyújtott kereset – Szlovénia kontra Bizottság
   (T-118/15. sz. ügy)
   (2015/C 146/55)
   Az eljárás nyelve: szlovén
   
      Felek
   
   
      Felperes: Szlovén Köztársaság (képviselő: L. Bembič državni pravobranilec)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Mezőgazdasági Orientációs és Garanciaalap (EMOGA) Garanciarészlege, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2014. december 19-i 2014/950/EU bizottsági végrehajtási határozatot (az értesítés a C(2014) 10135. számú dokumentummal történt) (HL L 369., 2014.12.24.; 71. o.) a Szlovén Köztársaságra vonatkozó részében, tehát a 8 7 00  815,25 euró pénzügyi korrekciót illetően, amely a 2009. pénzügyi évre vonatkozó szabálytalanság okán került elrendelésre a cukorágazat szerkezetátalakítási alap intézkedés tekintetében;
            
         
               —
            
            
               a Bizottságot kötelezze az eljárás költségeinek viselésére.
            
         Másodlagosan, amennyiben a Törvényszék nem adna helyt a Szlovén Köztársaság által a fentiekben megfogalmazott kérelemnek, ez utóbbi azt kéri, hogy a Törvényszék:
   
               —
            
            
               semmisítse meg az Európai Mezőgazdasági Orientációs és Garanciaalap (EMOGA) Garanciarészlege, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2014. december 19-i 2014/950/EU bizottsági végrehajtási határozatot (az értesítés a C(2014) 10135. számú dokumentummal történt) (HL L 369., 2014.12.24.; 71. o.) a Szlovén Köztársaságra vonatkozó részében, tehát a 8 7 00  815,25 euró pénzügyi korrekciót illetően, amely a 2009. pénzügyi évre vonatkozó szabálytalanság okán került elrendelésre a cukorágazat szerkezetátalakítási alap intézkedés tekintetében, a 4 3 50  407,62 euró összeget meghaladó részben;
            
         
               —
            
            
               a feleket kötelezze a saját költségeik viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első, az EUMSZ, illetve valamely, az annak alkalmazására vonatkozó jogszabály téves alkalmazására, nyilvánvaló értékelési hibára, az indokolási kötelezettség megsértésére, valamint a kontradiktórius eljárás elvének megsértésére alapított jogalap
               E tekintetben a felperes azt állítja, hogy téves a Bizottság azon megállapítása, miszerint a silók a gyártó berendezések elválaszthatatlan részét képezik, és a felperesnek ezeket mint ilyeneket, le kellett volna bontania a komplex szerkezetátalakítási terv alapján.
            
         
               2.
            
            
               A második, a jogszerűség és a jóhiszemű együttműködés elvének, valamint a bizalomvédelem és a patere legem quan ipse fecisti elvének megsértésére alapított jogalap
               E tekintetben a felperes azt állítja, hogy nem került volna elrendelésre a megtámadott pénzügyi korrekció és nem került volna benyújtásra a vitatott határozatra vonatkozó kereset, ha a Bizottság 2008. augusztus 8-át megelőzően – az az időpont, amikor a felperes a silók fenntartására vonatkozó szerkezetátalakítási tervre vonatkozó módosítást fogadott el – válaszolt volna a felperesnek a különleges épületek fenntartására vonatkozó írásbeli kérdésére, ha az említett intézmény módosította volna és kiegészítette volna a 968/2006/EK rendeletet (1), ha a szerkezetátalakítási terv módosítására vonatkozó értesítés kézhezvételét követően a Bizottság tájékoztatta volna a felperest a silók fenntartásával kapcsolatos feltételezett szabálytalanságról, illetve, ha írásban tájékoztatta volna a tagállamokat a szóban forgó kérdés nem egyértelmű rendelkezéseinek értelmezése tekintetében.
            
         
      (1)  A Közösségen belül a cukoripar szerkezetátalakítására szolgáló ideiglenes rendszer megállapításáról szóló 320/2006/EK tanácsi rendelet végrehajtására vonatkozó részletes szabályok megállapításáról szóló, 2006. június 27-i 968/2006/EK bizottsági rendelet (HL L 176., 32. o.)